Kujaba (upė)

Kujaba () – upė pietvakarių Brazilijoje, Mato Grose; kairysis Paragvajaus upės intakas. Prasideda Mato Groso plynaukštėje, teka į pietvakarius daugiausia Pantanalio pelkynėmis. Vaga sudaro daug meandrų ir senvagių. Kujabos žemupiu eina Mato Groso ir Pietų Mato Groso valstijų riba. Įteka į Paragvajų netoli Bolivijos sienos, aukščiau Amolaro.

Svarbiausias intakas – San Lorensas.

Upė būna vandeningiausia nuo spalio iki balandžio. Teka Mato Groso Pantanalio nacionalinio parko teritorija. Prie upės įsikūręs Kujabos miestas.

Šaltiniai 

Brazilijos upės